Illum il-Kummissjoni Ewropea ddeċidiet li tirreġistra Inizjattiva taċ-Ċittadini Ewropej (ECI, European Citizens' Initiative) intitolata “Dritt għal Kura”. L-organizzaturi tal-ECI jitolbu lill-Unjoni “tqiegħed is-saħħa pubblika qabel il-qligħ privat [u] tagħmel il-vaċċini u t-trattamenti kontra l-pandemija beni pubbliċi globali, li jkunu aċċessibbli b'xejn għal kulħadd”. L-ECI telenka l-objettivi li ġejjin: Il-Kummissjoni tqis li l-ECI hija legalment ammissibbli, peress li tissodisfa l-kundizzjonijiet meħtieġa, u għalhekk iddeċidiet li tirreġistraha. Il-Kummissjoni ma analizzatx il-kontenut tal-ECI f'dan l-istadju. Il-passi li jmiss Wara r-reġistrazzjoni tal-lum tal-ECI, l-organizzaturi jistgħu fis-sitt xhur li ġejjin jibdew proċess ta' sena ta' ġbir ta' firem ta' appoġġ. Jekk l-ECI tirċievi miljun dikjarazzjoni ta' appoġġ fi żmien sena minn tal-anqas seba' Stati Membri differenti, il-Kummissjoni jkollha tirreaġixxi fi żmien sitt xhur. Il-Kummissjoni tista' tiddeċiedi li ssegwi din it-talba, jew le, u tagħżel x'tagħżel trid tispjega r-raġunament tagħha. Sfond L-Inizjattiva taċ-Ċittadini Ewropej ġiet introdotta bit-Trattat ta' Lisbona bħala għodda li tistabbilixxi aġenda f'idejn iċ-ċittadini. Din tnediet uffiċjalment f'April 2012. Ladarba tiġi reġistrata formalment, Inizjattiva taċ-Ċittadini Ewropej tippermetti li miljun ċittadin minn tal-inqas kwart tal-Istati Membri tal-UE jistiednu lill-Kummissjoni Ewropea tipproponi att legali f'oqsma li l-Kummissjoni għandha s-setgħa biex dan tagħmlu. Il-kundizzjonijiet ta' ammissibbiltà huma li: (1) l-azzjoni proposta ma taqax manifestament barra mill-ambitu tas-setgħat tal-Kummissjoni biex tressaq proposta għal att legali, (2) ma tkunx manifestament abbużiva, frivola jew vessatorja u (3) ma tmurx manifestament kontra l-valuri tal-Unjoni. Mill-bidu tal-ECI, il-Kummissjoni rreġistrat total ta' 75 Inizjattiva taċ-Ċittadini u rrifjutat 26. Għal Aktar Informazzjoni L-ECI “Dritt għal Kura” Inizjattiva taċ-Ċittadini Ewropej – sit web Inizjattivi taċ-Ċittadini Ewropej li bħalissa qed jiġbru l-firem Il-Forum tal-Inizjattiva taċ-Ċittadini Ewropej Il-kampanja #EUTakeTheInitiative